Katalinuhan ng mga hayop

Ang katalinuhan ng mga hayop o kakayahang matuto ng mga hayop ay nasusukat sa pamamagitan ng pag-alam sa kung ano ang gagawin ng mga ito sa harap ng mga bagong karanasan o pagsubok, at kung paano nila lulutasin ang mga suliranin.  Karaniwang tumutugon sa paulit-ulit na kaparaanan para sa pare-parehong mga pagsubok at karanasan ang mga mababang uri ng hayop.

Mga bertebrado at imbertebrado

Karaniwang mas matatalino ang mga may-gulugod na mga bertebrado kaysa mga walang-gulugod na mga imbertebrado.

Mga paraan ng pagsukat

Isang metodo na pangkaraniwang ginagamit ng mga dalubhasa sa pagsukat ng kakayahan sa pagkatuto at kapasidad ng memorya ng mga hayop ang mga laberinto, o mga bagay na may salasalabat na landas.Maze, "dakong may salasalabat na landas," Bansa.org  at Gutenberg.org (1915)

Mga halimbawa
Ilan lamang ang mga ito sa mga hayop na may maituturing na katalinuhan sapagkat natuturuan o nasusubok ng mga tao:
HayopUriKakayahanhigad bulatiNagbabago ng direksiyong pupuntahan para maiwasan ang panguryente.pugitamoluskaNakakakuha ng mga alimasag mula sa mga palayok; nakakadaan sa mga laberinto; nalalaman ang kaibahan ng mga hugis (bilog, parisukat at tatsulok).   bubuyog, putakti, at ipiskulisapNakalalabas sa mga laberinto; natatandaan ang oras kung kailan sila makakakuha ng pagkain sa isang takdang lugar; nakapupunta ang bubuyog sa isang partikular na kulay para makakuha ng pagkain.isdaNakakakilala ng kulay; nakakabisado ang laberinto; nakatatagpo ng daan palabas ng laberinto; nalalaman ng isdang nasa akwaryum ang oras ng pagpapakain. palakaamphibianNatututong pumansin sa mga nagaalaga sa kanila; napagaalaman ng ilang palaka na hindi makakain ang mga bubuyog at mabubuhok na mga higad.butiki, ahas, pagong, at pawikan reptilyaNapapaamo ng tagapag-alagang tao.loro, raven, at jackdaw ibonNakikilala nila ang kanilang mga likas na kaaway; natututong bumilang; nakagagaya ng mga tunog ang mga loro. daga at iskwirelmamalyaMay higit na kakayahan sa paghahanap ng daan sa kumplikadong laberinto; nakapagbibilang ang mga iskwirelkabayo at baboyungguladoMadaling nagagawa ang pagkatuto kapag sinanay.aso at pusakarniboroMadaling turuan; natututo ang isang pusa mula sa iba pang mga pusa sa pamamagitan ng paggaya.lumbalumbamamalyaLabis ang talino; mapaglaro; nagiging palakaibigan sa mga tao; may matalas na pandinig; nakagagaya ng mga tunog.chimpanzeebakulawNabibigyan ng lunas ang mga suliranin na mahirap para sa pangkaraniwang mga unggoy at imposible namang magawa ng mga daga at mga mamalyang nasa mababang antas; sa katalinuhan, pumapangalawa lamang sa tao ang mga matsing.

Mga sanggunian

Kategorya:Hayop
Kategorya:Soolohiya